Bella Hadid is Tag Heuer se nuwe ambassadeur | rooi rose Bella Hadid is Tag Heuer se nuwe ambassadeur | rooi rose
Die jongste van die Hadid-susters, Bella, is vroeër die week as die nuwe ambassadeur van Tag Heuer bekendgestel. Bella volg in die voetspore van bekendes soos Cara Delevingne en Iris Apfel wat ook deel is van Tag Heuer se leefstyl-ambassadeurs. Hier is 5 redes hoekom ons dink Bella is die beste kandidaat. Deur Bea Lingenfelder Hooffoto: Instagram
1 Bella Hadid se lewensverhaal inspireer Tag Heuer se #DontCrackUnderPressure-veldtog. Bella se droom was om by die Olimpiese Spele deel te neem vir perdry, maar sy is in 2012 met LYME-siekte (bosluiskoors) gediagnoseer en moes haar drome opsy sit. Kort daarna het haar modelloopbaan begin vlamvat en hoewel haar siekte ’n daaglikse struikelblok is, laat sy nie toe dat enigiets haar onderkry nie.
2 Bella behou haar fietse lyfie deur te boks wat goed aansluit by die hooffoto van Tag Heuer se veldtog waar sy met bokshandskoene afgeneem is.
3 Bella kan enige styl bemeester – soos Tag Heuer se wye reeks horlosies, wissel haar modestyl van sportief en militêr tot vroulik en elegant.
4 Bella is lief vir haar swart klere en sy het haarself oortref by die ambassadeur-bekendstelling in haar swart uitrusing waar sport en klassiek mekaar ontmoet. Haar oefentoppie en -broek word met ’n elegante haksoen afgerond om daardie ekstra lengte te skep.
5 Bella is self mal oor horlosies en het tydens die bekendstelling gesê dat dit ’n verstek-item saam met enige uitrusting is.
Bella se gunsteling Tag Heuer-horlosies is die swart Aquaracer en silwer link.
Silwer Tag Heuer Link (prys op aanvraag)
Swart Aquaracer (prys op aanvraag)
Bella het meer as 10 miljoen volgelinge op Instagram. Volg haar ook en kyk waarmeer hou sy haarself alles besig.
I don’t stop, I don’t crumble and I certainly #DontCrackUnderPressure ! Thank you Tag for the warm welcome to the family and making me the new face of @tagheuer ! ?❌⏱❤ by my lil birdie @cassblackbird ❤